Danilho Doekhi

Danilho Raimundo Doekhi (s. 30. kesäkuuta 1998 Rotterdam) on alankomaalainen jalkapalloilija, pelipaikaltaan keskuspuolustaja. Hän on pituudeltaan 190-senttimetrinen. Hän edustaa Saksan Bundesliigassa pelaavaa Union Berliniä, johon hän siirtyi kesällä 2022.

Doekhi pelasi pitkään SBV Excelsiorin junioreissa ja pääsi edustusjoukkueessa kentälle maaliskuussa 2016 Eredivisien ottelussa AZ Alkmaaria vastaan. Hän siirtyi vuonna 2016 Ajaxiin mutta ei mahtunut edustusjoukkueeseen. Kaudet 2018–2022 hän edusti SBV Vitesseä, jossa hän pelasi pudotuspelit mukaan lukien 115 liigaottelua ja teki niissä neljä maalia. Hän siirtyi kesällä 2022 Saksan Bundesliigassa pelaavaan Union Berliniin.

Doekhi on pelannut Alankomaiden alle 18-, alle 19-, alle 20- ja alle 21-vuotiaiden maajoukkueissa. Hän kuului Alankomaiden joukkueeseen alle 21-vuotiaiden Euroopan-mestaruuskilpailuissa 2021 Alankomaiden yltäessä välieriin mutta ei päässyt kertaakaan kentälle.

Doekhin setä Winston Bogarde sekä serkut Melayro Bogarde ja Lamare Bogarde ovat myös jalkapalloilijoita.

Lähteet 

Alankomaalaiset jalkapalloilijat
Vuonna 1998 syntyneet
Elävät henkilöt